Fiksheid-ondersoek kos belastingbetaler glo meer as R13 miljoen | Maroela Media
Fiksheid-ondersoek kos belastingbetaler glo meer as R13 miljoen
Die kommissie van ondersoek na die sterftes van agt mense gedurende 'n fiksheidstoets by die KwaZulu-Natalse Padverkeersinspektoraat (RTI) gaan die belastingbetaler glo meer as R13,3 miljoen uit die sak jaag, berig die Sunday Tribune.
Volgens die berig is die grootste gedeelte van die geld op prokureurs spandeer wat deur die KwaZulu-Natalse departement van vervoer aangestel is. Die prokureurs se rekening beloop glo sowat R1,5 miljoen per maand. Een van die advokate se rekening is glo meer as R1 miljoen. 'n Ander advokaat het die departement glo R900 000 gevra vir twee weke se werk. Hy het die departement glo ook R6 000 gevra om 'n getuie by die King Shaka Internasionale-lughawe op te laai. Die kommissie stel ondersoek in na die dood van agt mense nadat hulle in Desember aan 'n 4km-fiksheidstoets deelgeneem het by die Hary Gwala-stadion in Pietermaritzburg. Die fiksheidstoets het deel uitgemaak van 'n proses om aansoek te doen vir werk by die padverkeersinspektoraat. Meer as 40 000 mense het gekwalifiseer om vir 90 geadverteerde poste aansoek te doen. Die 40 000 mense het op 27 en 28 Desember die fiksheidstoetse bygewoon. Die kommissie het aanvanklik 'n begroting van R7,6 miljoen gehad maar dit is later met 'n verdere R5,7 miljoen verhoog.
Metro se weiering om jammer te sê kos meer as R1 miljoen
Storie oor lotery-wenkaartjie glo opgemaak
Indien fiksheid 'n voorvereiste was, kon die departement mos vra dat die aansoekers bewys lewer van fiksheid soos die Comrades organiseerders doen. Jy sal dan ook nie sit met 40000 aansoeke nie en niemand sal dan dood wees na 4 km nie. Suid Afrika is 'n arm land en ons kan nie langer geld verkwis op hierdie skaal nie. Ons is besig om ons kinders se toekoms te vernietig.